สควิดเกม เล่นลุ้นตาย ฤดูกาลที่ 3

ฤดูกาลที่สามและฤดูกาลสุดท้ายของซีรีส์โทรทัศน์แนวระทึกขวัญเอาชีวิตรอดในโลกดิสโทเปียเกาหลีใต้ในชื่อ สควิดเกม เล่นลุ้นตาย ได้ผลิตและทำการตลาดในชื่อว่า สควิดเกม เล่นลุ้นตาย ฤดูกาลที่ 3, ซีรีส์เรื่องนี้สร้างโดยฮวัง ดง-ฮย็อก นักเขียนและโปรดิวเซอร์รายการโทรทัศน์ชาวเกาหลี ซึ่งออกฉายทางเน็ตฟลิกซ์ ในวันที่ 27 มิถุนายน ค.ศ. 2025 ฤดูกาลนี้นำแสดงโดย อี ช็อง-แจ, อี บย็อง-ฮ็อน, วี ฮา-จุน, อิม ซี-วัน, คัง ฮา-นึล, อี จิน-อก, พัก ซ็อง-ฮุน, ยัง ดง-กึน, โช ยู-รี และ คัง แอ-ชิม

 รายละเอียดตอน 
 ฤดูกาลที่ 3 

 นักแสดงและตัวละคร 

 นักแสดงหลัก 
 อี ช็อง-แจ รับบทเป็น ซ็อง กี-ฮุน (성기훈, 456)

 อี บย็อง-ฮ็อน รับบทเป็น ฮวัง อินโฮ, ฟรอนต์แมน (황인호)

 วี ฮา-จุน รับบทเป็น ฮวัง จุน-โฮ (황준호)

 อิม ซี-วัน รับบทเป็น อี มย็อง-กี (이명기, 333) 

 คัง ฮา-นึล รับบทเป็น คัง แด-โฮ (강대호, 388) 

 พัก ซ็อง-ฮุน รับบทเป็น โช ฮย็อน-จู (조현주, 120) 

 ยัง ดง-กึน รับบทเป็น พัก ยง-ชิก (박용식, 007) 

 โช ยู-รี รับบทเป็น คิม จุน-ฮี (김준희, 222) 

 คัง แอ-ชิม รับบทเป็น จัง กึม-จา (장금자, 149) 

 พัก กยู-ย็อง รับบทเป็น คัง โน-อึล (노을) พิงค์การ์ดหน้ากากสามเหลี่ยมคนที่ 11 

 นักแสดงสมทบ 
 พัก ฮี-ซุน รับบทเป็น มาสก์ ออฟฟิเซอร์

 จอน ซอก-โฮ รับบทเป็น ชเว อู-ซ็อก

 ซง ยอง-ชาง รับบทเป็น อิม จอง-แด (100) 

 โน แจ-วอน รับบทเป็น นัม ก-ยู (남규, 124) 

 โอ ดัล-ซู รับบทเป็น กับตันเรือพัก ย็อง-กิล

 แช กุก-ฮี รับบทเป็น ซอนนยอ (선녀, 044) 

 อี เดวิด รับบทเป็น มินซู (민수, 125) 

 นักแสดงรับเชิญ 
 ชเว ซึง-ฮย็อน รับบทเป็น ชเว ซู-บง "ธานอส" (230)
 ช็อง โฮ-ย็อน รับบทเป็น คัง แซ-บย็อก (067)
 วอน จี-อัน รับบทเป็น เซมิ (세미, 380)
 เคต แบลนเชตต์ รับบทเป็น ผู้สรรหาชาวอเมริกัน
นอกจากนี้ ผู้สร้าง ฮวัง ดง-ฮย็อก ยังปรากฏตัวเล็ก ๆ น้อย ๆ ในซีรีส์อีกด้วย

 การผลิต 

 การพัฒนา 
ฮวาง กล่าวในเดือนธันวาคม ค.ศ. 2021 ว่าเขากำลังพูดคุยเกี่ยวกับฤดูกาลที่สามกับ เน็ตฟลิกซ์ อยู่ 

ฤดูกาลที่สามได้รับการยืนยันในวันที่ 1 สิงหาคม ค.ศ. 2024 ว่าเป็นฤดูกาลสุดท้าย พร้อมประกาศวันฉายในปี ค.ศ. 2025 

ฮวาง เปิดเผยว่าในขณะที่คิดเกี่ยวกับการจบฤดูกาล 3 เขาตั้งใจให้มันเป็นบทสรุปสุดท้าย โดยเขาเชื่อว่าด้วยเรื่องราวดังกล่าว เขาสามารถบอกทุกสิ่งที่ต้องการได้ผ่านเรื่องของ สควิดเกม เล่นลุ้นตายละในมุมมองของตัวละคร ซ็อง กีฮุน ทำให้เขาไม่จำเป็นต้องมีเรื่องราวเพิ่มเติมอีก 

 การเขียน 
ฮวัง ดง-ฮย็อกเคยวางแผนให้ ฤดูกาลที่ 2 และซีซั่นที่สามเป็นเนื้อเรื่องเดียวกัน แต่ในที่สุดเขาแยกออกจากกันเพราะรู้สึกว่ามีจำนวนตอนมากเกินไปสำหรับหนึ่งซีซั่นเดียวตามที่ฮวังกล่าวไว้ ในช่วงต้นของซีซั่นที่สาม กีฮุนจะเป็นคนที่เปลี่ยนไปอีกครั้งจากสองซีซั่นก่อน และ “อยู่ในจุดเปลี่ยนที่สำคัญมาก”ฤดูกาลที่นี้ยังจะเปิดเผยว่า ฮวัง อิน-โฮ กลายมาเป็น ฟรอนต์แมน ได้อย่างไร

ช็อลซู หุ่นยนต์ยักษ์ที่เป็น "แฟนหนุ่ม" ของยองฮี ปรากฏตัวใน ฉากหลังเครดิต ของตอนสุดท้ายในฤดูกาลที่ 2 และจะปรากฏในซีซั่นที่สามพร้อมกับเกมใหม่

ฮวังกล่าวถึงฤดูกาลนี้ว่าให้ความสำคัญกับ “การที่มนุษย์ต้องรักษาความเป็นมนุษย์ไว้ท่ามกลางการแข่งขันที่เข้มข้น” พร้อมทั้งแนะนำเกมที่ “สามารถแสดงด้านที่ต่ำต้อยที่สุดของมนุษย์” และต้องการให้เป็นเกมที่ “เข้มข้นมากเพื่อดึงเอาส่วนลึกของธรรมชาติของมนุษย์ออกมา”เขายังพูดถึงการเปลี่ยนแปลงของกีฮุนและมย็องกีว่า “เป็นการเปลี่ยนแปลงที่รุนแรง” และทารกของจุนฮีจะมีบทบาทสำคัญ “ไม่เพียงแค่กับจุนฮี แต่กับโชคชะตาของทุกคนในนั้นด้วย”

เดิมทีฮวังวางแผนให้ฤดูกาลที่ 2จบลงด้วยการที่กีฮุนสามารถหนีออกจากเกมได้ ไม่ว่าจะชนะหรือไม่ แล้วไปหาลูกสาวของเขา แต่เขารู้สึกว่าตอนจบแบบนั้น “ไม่เข้ากับความรู้สึกของผม” เมื่อเทียบกับสถานการณ์ของโลกในปัจจุบัน เขาจึงปรับเรื่องให้มีจุนฮีและลูกของเธอ เพื่อเปิดโอกาสให้กีฮุนเสียสละตัวเองเพื่ออนาคตของทารก ซึ่งฮวังมองว่าเป็นสัญลักษณ์ของคนรุ่นถัดไป

 การคัดเลือกนักแสดง 
อี ซ็อง-แจ และ อี บย็อง-ฮ็อน จะกลับมารับบท ซ็อง กีฮุน และ ฟรอนต์แมน ตามลำดับ 

นอกจากนี้ นักแสดงจากฤดูกาล 2 ได้แก่ คัง ฮา-นึล, พัก ซ็อง-ฮุน, อิม ซี-วัน, ยัง ดง-กึน, พัก กยู-ย็อง, โช ยู-รี, คัง แอ-ชิม, อี เดวิด และ โน แจ วอน จะกลับมารับบทเดิมเช่นกัน เนื่องจากฤดูกาลนี้เป็นการต่อเนื่องจากเกมของฤดูกาลก่อน 

เคต แบลนเชตต์ ปรากฏตัวในบทบาทรับเชิญช่วงท้ายของตอนจบ โดยรับบทเป็นผู้สรรหาผู้เล่นสำหรับเวอร์ชันอเมริกันของเกม ฮวัง ดง-ฮย็อกกล่าวว่า “การให้ผู้หญิงเป็นผู้คัดเลือกจะยิ่งดราม่าและน่าดึงดูดยิ่งขึ้น” และกับแบลนเชตต์ “เราต้องการใครสักคนที่สามารถครอบงำฉากได้ด้วยคำพูดเพียงหนึ่งหรือสองคำ ซึ่งเธอก็ทำได้อย่างสมบูรณ์แบบ [...] ถ้าคงยูคือผู้คัดเลือกในเกาหลี ผมคิดว่าเธอเหมาะอย่างยิ่งสำหรับบทผู้คัดเลือกในเวอร์ชันอเมริกัน มอบตอนจบที่สั้นแต่เร้าใจและมีพลังให้กับเรื่องราว”

อี มองว่าฉากนี้สะท้อนถึงธรรมชาติของสควิดเกม ที่ว่า “แม้จะมีความพยายามอย่างสูงส่งของหลายคน โลกก็ยังคงดำเนินไปเหมือนเดิม” แม้ว่าสื่อหลายสำนัก เช่น Variety และ The Hollywood Reporter จะมองว่าฉากสุดท้ายนี้อาจช่วยปูทางสู่การสร้างเวอร์ชันอเมริกันของ สควิดเกม เล่นลุ้นตาย ที่เดวิด ฟินเชอร์มีข่าวว่าจะกำกับแต่ฮวังยืนยันว่าเขาไม่ได้วางแผนฉากนี้เพื่อเชื่อมโยงกับโปรเจกต์นั้น และเขาเองก็ยังไม่ได้รับข้อมูลอย่างเป็นทางการเกี่ยวกับเวอร์ชันของฟินเชอร์แต่อย่างใด

 การถ่ายทำ 
การถ่ายทำเริ่มต้นขึ้นในเดือนกรกฎาคม 2023 และเสร็จสิ้นในเดือนมิถุนายน 2024 โดยถ่ายทำแบบ แบ็คทูแบ็ค ควบคู่กับฤดูกาลที่สอง 

 การตัดต่อ 
ในเดือนพฤศจิกายน 2024 ฮวางระบุว่าการตัดต่อสำหรับฤดูกาล 3 ใกล้จะเสร็จสมบูรณ์แล้ว 

 การออกฉาย 
ฤดูกาลนี้ออกฉายทางเน็ตฟลิกซ์ในวันที่ 27 มิถุนายน พ.ศ. 2568 เวลา 00:00 น. ตามเวลาแปซิฟิก

 การตอบรับ 
บนเว็บไซต์รวบรวมบทวิจารณ์ รอตเทนโทเมโทส์ มีบทวิจารณ์เชิงบวกจากนักวิจารณ์ 83% จากทั้งหมด 41 ราย ความเห็นโดยรวมของเว็บไซต์ระบุว่า: "เกมดำเนินไปสู่จุดไคลแมกซ์อย่างมืดหม่นในฤกูกาลที่สามซึ่งเต็มไปด้วยความโหดเหี้ยม แม้จะเดินตามรอยเดิมแต่ก็ยังถ่ายทอดธีมของผู้สร้าง ฮวัง ดง-ฮย็อก ได้อย่างเข้มข้น"

เมทาคริติก ซึ่งใช้ค่าเฉลี่ยถ่วงน้ำหนัก ให้คะแนน 66 เต็ม 100 จากนักวิจารณ์ 19 ราย หมายถึง "คำวิจารณ์โดยรวมในแง่ดี"

นิตยสาร ไทม์ ก็ให้คำวิจารณ์เชิงบวกเกี่ยวกับซีรีส์เรื่องนี้เช่นกัน โดยระบุว่าซีรีส์เรื่องนี้กลับมาอยู่ในจุดที่ "โหดร้ายที่สุด" ซึ่ง "เข้าถึงแก่นแท้" ด้วยความลึกทางอารมณ์และโครงเรื่องของตัวละคร รวมถึงธีมที่ฮวางพูดถึงในซีรีส์เรื่องนี้ด้วย

 อ้างอิง 

 แหล่งข้อมูลอื่น 


ฤดูกาลที่ 3
หมวดหมู่:ละครโทรทัศน์เกาหลีใต้
หมวดหมู่:รายการโทรทัศน์ที่มีฉากบนเกาะสมมติ
หมวดหมู่:เกมความตายในบันเทิงคดี
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ของเน็ตฟลิกซ์